
Krk, 27.07.2026.

ZAPISNIK

sa 52. sjednice Upravnog odbora Lokalne akcijske grupe „Kvarnerski otoci“ održane 27.07.2026. godine u prostoru LAG-a Kvarnerski otoci, s početkom u 11:00 sati.

Prisutni članovi Upravnog odbora:
1. Iva Labaš – Udruga Termen – civilni sektor 
2. Ivica Dobrinčić – Obrt Šipun – gospodarski sektor 
3. Damir Jurković – SOPG Damir Jurković – gospodarski sektor 
4. Zdenko Kirinčić – Općina Dobrinj – javni sektor 
5. Doris Šabalja – KUU Dubašnica – civilni sektor 
6. Egle Katunar – Žene za otok – civilni sektor 
7. Franjo Toić – Grad Cres – javni sektor


Odsutni članovi upravnog odbora:
1. Pal Barši Marina Punat grupa d.o.o.
2. Sonja Čubranić Obrt Službeno	

Prisutni:
1. Maja Kirinčić, voditeljica LAG-a
2. Jovana Čutul, viša stručna suradnica


Sjednicu je sazvao i otvorio predsjednik LAG-a Zdenko Kirinčić. Predsjednik je pozdravio okupljene članove Upravnog odbora te predložio sljedeći dnevni red:
1. Izbor zapisničara 
2. Utvrđivanje kvoruma članova Upravnog odbora – fizička prisutnost najmanje 50 % članova – te sektorske zastupljenosti sukladno članku 31. Uredbe (EU) 2021/1060 
3. Prihvaćanje zapisnika s 51. sjednice Upravnog odbora 
4. Predstavljanje Intervencije 3 i dogovor o pripremi LAG natječaja 
5. Prijedlog povećanja plaća 
6. Razno 
Predloženi dnevni red jednoglasno je prihvaćen.
Ad 1.
Predsjednik je za zapisničarku predložio Jovanu Čutul.
ZAKLJUČAK
Prijedlog je jednoglasno prihvaćen.
Ad 2.
Predsjednik je utvrdio da sjednici fizički prisustvuje 7 od ukupno 9 članova Upravnog odbora te da postoji kvorum za rad i donošenje odluka.
Također je utvrđena sektorska zastupljenost članova Upravnog odbora sukladno članku 31. Uredbe (EU) 2021/1060, pri čemu nijedna interesna skupina – javni, civilni ili gospodarski sektor – zasebno nema kontrolu nad donošenjem odluka.
ZAKLJUČAK
Utvrđeno je postojanje kvoruma i odgovarajuće sektorske zastupljenosti članova Upravnog odbora.
Ad 3.
Zapisnik s 51. sjednice Upravnog odbora pročitan je i analiziran.
Tijekom rasprave utvrđeno je da u zapisniku nije navedeno kako su prilikom glasovanja o odgodi donošenja odluke o povećanju plaća dvije osobe glasovale protiv odgode. U zapisniku je navedeno samo da je zaključak o odgodi donošenja odluke prihvaćen s pet glasova ZA.
Dogovoreno je da se zapisnik dopuni na način da se u zaključku pod točkom navede kako je odluka o odgodi donošenja odluke o povećanju plaća zaposlenica LAG-a donesena s pet glasova ZA i dva glasa PROTIV.
ZAKLJUČAK
Zapisnik s 51. sjednice Upravnog odbora prihvaćen je uz navedenu dopunu.
Ad 4.
Voditeljica LAG-a Maja Kirinčić predstavila je Intervenciju 3 i mogućnosti financiranja projekata u okviru budućeg LAG natječaja.
Članovima Upravnog odbora predstavila je moguće prihvatljive korisnike, aktivnosti i troškove, kao i iznos raspoloživih sredstava namijenjenih provedbi Intervencije 3.
Tijekom rasprave posebno su istaknuti mogući izazovi povezani s vlasništvom nad nekretninama na kojima bi se projekti provodili te s potrebom predfinanciranja projektnih aktivnosti. Razgovaralo se i o mogućnostima postupanja i eventualne preraspodjele sredstava u slučaju da nakon provedbe natječaja dio raspoloživih sredstava ostane neutrošen. Sukladno rezultatima natječaja utvrditi će se daljnje financiranje projekata.
Članovi Upravnog odbora razgovarali su o pripremi natječaja, uvjetima prihvatljivosti te dokumentaciji koju će prijavitelji trebati dostaviti.
ZAKLJUČAK
Djelatnice LAG-a pripremit će prijedlog natječajne dokumentacije za Intervenciju 3, uz dodatnu analizu izazova povezanih s vlasništvom, predfinanciranjem i mogućnostima korištenja eventualno preostalih sredstava.
Ad 5.
Predsjednik Zdenko Kirinčić otvorio je raspravu o prijedlogu povećanja plaća zaposlenica LAG-a.
Rasprava je otvorena slijedom obavijesti Agencije za plaćanja u poljoprivredi, ribarstvu i ruralnom razvoju o izmjeni Natječaja za odabir lokalnih akcijskih grupa u programskom razdoblju 2023. – 2027. unutar intervencije 77.06. „Potpora LEADER (CLLD) pristupu“, kojom je najviši dopušteni iznos sufinanciranja plaća zaposlenika LAG-ova povećan na 4.000,00 EUR mjesečno u BRUTO 2 iznosu za puno radno vrijeme, primjenjivo od 1. srpnja 2026. godine.
Ivica Dobrinčić, Obrt Šipun, u raspravi se osvrnuo na usporedbu plaća s plaćama u realnom sektoru no podržao povećanje plaća zaposlenica LAG-a.
Egle Katunar također je podržala prijedlog, istaknuvši doprinos zaposlenica radu, razvoju i ostvarenim rezultatima LAG-a.
Damir Jurković podržao je povećanje plaća, uz napomenu da rast plaća treba pratiti i veća razina odgovornosti.
Predsjednik Zdenko Kirinčić iznio je prijedlog da mjesečni trošak plaće za voditeljicu LAG-a Maju Kirinčić iznosi 4.000,00 EUR u BRUTO 2 iznosu, a za višu stručnu suradnicu Jovanu Čutul 3.200,00 EUR u BRUTO 2 iznosu. Također je napomenuo da se konzultirao sa knjigovodstvom te da  je navedeno povećanje plaća prema postojećim koeficijentima.
Nakon provedene rasprave članovi Upravnog odbora pristupili su glasovanju. Svi prisutni članovi glasovali su ZA predloženo povećanje plaća.
ZAKLJUČAK
Upravni odbor jednoglasno je prihvatio prijedlog prema kojem mjesečni trošak plaće za voditeljicu LAG-a Maju Kirinčić iznosi 4.000,00 EUR u BRUTO 2 iznosu, a za višu stručnu suradnicu Jovanu Čutul 3.200,00 EUR u BRUTO 2 iznosu.
Navedeni iznosi primjenjuju se od 01.08. 2026. godine.
RAZNO
Pod ovom točkom nije bilo dodatnih prijedloga ni rasprave.
Sjednica je završila u 12:15 sati.
Zapisničarka: 								Predsjednik LAG-a
Jovana Čutul 								Zdenko Kirinčić

  RAD LAGA - A SUFINANCIRAN JE SREDSTVIMA EU IZ    EUROPSKOG POLJOPRIVREDNOG FONDA ZA RURALNI  RAZVOJ (EPFRR), PUTEM   INTERVENCIJE 77.06. »POTPORA LEADER (CLLD) PRISTUPU« IZ STRATEŠKOG  PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023.  –   2027.  

